Dát giehtačálus galgá adnojuvvot ovttas PowerPoint-presentašuvnnain Oahpa viežžat appaid*.* Čuoggát leat nummárastojuvvon nu movt PowerPointas. Čuokkis 1 gullá govva 1:žii (siidu 1) PowerPointas. Čuokkis 2 gis gullá siidu 2:žii jna. Dat seamma čálus lea maid juohke govas buot vuolemusas.

**Buoiddes** bustávaiguin čálus leat kommentárat kursadoallái. Ja stuora BUSTÁVAT leat bajilčállagat. Muđui de sáhttá teavstta lohkat jitnosit dahje atnit dan bagadussan dasa maid kursadoalli galgá dadjat go lea oahpaheame.

Giehtačálus

1. **Hála oahppomihtuid birra ovttas kursaoasseváldiiguin ovdal go álggahat oahpahusa. Dalle šaddá álkit jurdagiid čohkket ja muitit daid dieđuid mat leat dehálaččat.**
2. VEAHÁŠ IEŠGUĐETLÁGAN TELEFOVNNAID JA NEAHTTBREAHTTA BIRRA
3. Norggas geavahuvvojit eanaš golmmalágan smart-telefovnnat ja neahttabreahtat.

Ollugiin lea iPad dahje iPhone.

1. Ollugiin lea maid android-telefovdna ja neahttabreahtta.
2. Ja muhtimat geavahit Windows telefovnna ja breahtta.

Smart-telefovnnas leat eanet geavahanvejolašvuođat go neahttabreahtas, ja neahttabreahtta ja telefovnnat eai ge leat áibbas ovttaláganat, muhto doibmet sullii seamma láhkai.

Dán kurssas oahppabehtet mo neahttabrehttii ja telefovdnii sáhtát viežžat appaid.

1. GÁVNNA IEŽAT GEAVAHEADDJINAMA
2. Jos vuosttasgeardde leat geavaheamen app-gávppi de fertet logget sisa geavaheaddjinamain ja beassansániin. Eatnašiin lea geavaheaddjikonto. Lea hui dábálaš ahte dat ráhkaduvvo dalle go oastát neahttabreahtta dahje telefovnna ja rabat dan vuosttas geardde. Jos áiggut dárkkistit lea go dus dakkár konto, de fertet geahččat válljemiid iežat telefovnnas.

Válljenikonat leat dákkárat.

1. Deaddil ovtta dáin ikona-symbolain.
2. Dál dus leat čuovvovaš válljemat. Šerbmii ihtá guhkes fállu mas leat ollu čuoggát.

iPad- ja iPhone-geavaheaddjit deaddilit fálu «iTunes og Appstore»

Android-geavaheaddjit deaddilit fálu «Kontoer»

Windows-geavaheaddjit deaddilit fálu «E-post»

1. iPad- ja iPhone-geavaheaddjit gávdnet geavaheaddjinamaset «Apple-ID» čujuhusas.

Android-geavaheaddjit gávdnet geavaheaddjinamaset «Google» čujuhusas, dávjá merkejuvvon smávva «g»:in.

Windows-geavaheaddjit gávdnet geavaheaddjinamaset «Kontoer» čujuhusas.

Ollugiin lea geavaheaddjikonto/ID e-poastačujuhus maid sii dovdet.

 **Dárkkis leat go buohkat gávdnan e-poastačujuhusa mainna sáhttet logget sisa.**

Jos du mielas lea váttis muitit geavaheaddjinamat, de čále dan gosa nu vai muittát maŋŋil.

1. Jos dus ii leat konto mainna sisalogget, de fertet ráhkadit dan. Dan dagat sullii seamma láhkai go ráhkadat e-poastačujuhusa, ja dan it dárbbaš dahkat go oktii.

 **Veahket ráhkadit geavaheaddjikonto jos buohkain ii leat.**

1. LOGGE SISA IEŽAT APP-GÁVPÁI
2. Go leat mannan fas ruovttoluotta iežat telefovnna dahje neahttabreahtta álgošerbmii, de lea áigi gávdnat app-gávppi.
App-gávppi symbolaid oainnát dás badjelis.

Don fertet leat interneahtas ovdal go beasat geavahit app-gávppi.

 **Dárkkis ahte buohkat leat gávdnan app-gávppi ovdal go joatkát.**

1. Deaddil ikona jos áiggut app-gávppi rahpat. Vállje logge sisa ja čuovo neavvagiid.

Čále e-poastačujuhusa e-poastačujuhusgieddái (geavat dan čujuhusa maid gávnnaimet válljemiid vuolde dás ovdalis)

Čále beassansáni beassansátnegieddái.

Sii geat ovdal leat geavahan app-gávppi soitet leat juo loggen sisa.

 **Ale joatkke ovdal go buohkat leat loggen sisa.**

1. OZA APPA
2. Gávdnojit ollu appat. Eanemus geavahuvvon appaid oainnát dakkaviđe go rabat app-gávppi. Fertet rullet vulos siiddus vai beasat oaidnit buot appaid. Dávjá gal diehtá makkár appa áigu ohcat. Fertet ohcat appa jos áiggut dan gávdnat.

Sii geat geavahit iPad/iPhone dahje Windows fertejit deaddilit stuoridanláse-symbola ohcama oktavuođas. Dalle ihtá ohcangieddi šerbmii.

Android-geavaheaddjit gávdnet ohcangietti badjin šearpmas ja fertejit dan deaddilit go áigot álggahit ohcama.

1. Ollu appaid sáhttá viežžat. Appa prográmmaid bokte lea hui álki geavahit digitála bálvalusaid smart-telefovnnain dahje neahttabreahtain.

Appaid bokte sáhtát viežžat ođđasiid, áiggeájanasaid, spealuid, báŋkobálvalusaid, sosiála mediaid ja ollu, ollu eará. Jos háliidat muhtun prográmma iežat telefovdnii dahje neahttabrehttii, de sáhtát dušše ohcat. Jos it, de sáhtát viežžat ovtta dáin.

Kurssa loahpas oahpat mo sihkut appaid telefovnnas ja neahttabreahtas, nu ahte ii dat leat nu váralaš jos dál vieččat muhtun appa.

1. VIEČČA APPAID
2. Mii galgat vuos ohcat appa maid háliidat viežžat. Ovdamearkan geavahan Wordfeud – Scrabble-sullasaš speallu mii leai hui bivnnut moadde jagi dassá.
3. Álggos ozan Wordfeud iežan appa-gávppis.
4. Dál oidno appalistu maid lean ohcan.

Oainnán dás ahte diet guokte bajimusa heivejit mu ohcamuššii buoremusat.

1. Jos geahčan dárkileappot, de oainnán ahte nubbi Wordfeud appa
lea NUVTTÁ...
2. Ja nuppi ovddas ferte máksit. Sivvan dasa lea dávjá ahte nuvttá appa mielde čuovvu máinnus, ja appa mii lea máidnosa haga ferte máksit.
Jos lea vejolaš de gánnáha vuos geahččalit nuvttá appa ovdal go mearrida lea go veara geavahit ruđa dien appai.

Muhtun appat leat dušše nuvttá-veršuvnnat (dat ii mearkkaš ahte
dat álo sisttisdollet máidnosa), ja muhtun appaid ovddas ferte máksit jos áigu daid viežžat.

Jos háliidat lohkat eanet appa birra ovdal go vieččat, de deaddil dan dušše oktii.

1. Ná sáhttá leat muhtun appa diehtojuohkin- ja sajáiduhttinsiidu hábmejuvvon. Appa hápmi molsašuvvá app-gávppiid mielde ja neahttabreahtta ja smart-telefovdna maid váikkuhit dasa.

Dát govva muitala veaháš nuvttá Wordfeud appa birra.

1. Dás oaidnit makkár dat appa lea mii máksá ruđaid.
2. Jos áiggut viežžat appa de fertet deaddilit boalu mii lea badjin govas, dahje appa ikona bálddas.

Appa-gávpi mearrit mo boallu galgá merkejuvvot.

1. iPad/iPhone appain čuožžu «hent» (viečča) dahje appa haddi.
2. Jos deaddilat oktii HENT (Viečča) de ihtá diehtu INSTALLER (sajáiduhte). Jos appa máksá ruđaid, de ihtá diehtu KJØP (oastte).
3. Deaddil oktii jos áiggut sajáiduhttit dahje oastit appa.
4. Android ja Windows telefovnnain sáhtát deaddilit oktii INSTALLER (sajáiduhte) dahje boalu mas čuožžu haddi.

Muhtumat ožžot dieđu ahte ferte almmuhit máksindieđuid, ja dalle fertet čuovvut neavvagiid šearpmas. Dan ii dárbbaš dábálaččat bargat go oktii.

Appa-gávpi muitá du koartta, ja dat ii geavat du koartta almmá du mieđiheami haga.

1. Muhtimat soitet oažžut dieđu ahte galget čállit beassansáni jos áigot appa viežžat. Čále beassansáni ja deaddil «Bekreft» (duođaštan) dahje «Godta« (dohkkehan).

Muhtimat ožžot dieđu ahte galget suorpmain deaddilit jos áigot appa viežžat.

1. Go appa leat viežžan de gávnnat dan earáid appaid searvvis iežat telefovnnas dahje neahttabreahtas. Fertet ohcat dassá go gávnnat ođđa ikona.
2. Dál beasat deaddilit appa jos háliidat dan rahpat, nie go daid eará appaid mat juo leat du telefovnnas.

 **Dárkkis ahte buohkat leat appa viežžan ja gávdnan ovdal go joatkát.**

1. SIHKO APPAID
2. Muhtumin lea dárbu sihkut muhtun appa smart-telefovnnas dahje neahttabreahtas. Don it sáhte sihkut appaid mat čuvvot neahttabreahtta dahje telefovnna, muhto buot appaid maid ieš sajáiduhttát.

Álggos fertet gávdnat appa maid háliidat sihkut.

Bija suorpma appa ala ja doala das sullii sekundda. Dalle dáhpáhuvvá juoidá šearpmas.

1. iPad/iPhone geavaheaddjit oidnet ahte buot ikonat šearpmas lihkadišgohtet ja de ihttá smávva ruossa gurut ravddas.

Android geavaheaddjit oidnet ahte ihtá gieddi mas lea ruskalihtti vel. Jos válddát suorpma eret appa alde de ihttá fas dábálaš govva.

Windows geavaheddjiid šerbmii boahtá diehtu «Avinstaller» (sihko prográmma).

1. Jos háliidat appa sihkut iPad/iPhone telefovnnas, de fertet deaddilit ruossamearkka. Ja de deaddilat «ruoktot»-boalu vai ikona heaitá lihkadeames.
2. Android-geavaheaddji deaddilat suorpmain šerbmii ja sirddát prográmma....
3. ... ruskalihttái ja....
4. ...luoittát.
5. Windows-geavaheaddjit deaddilit «avinstaller» (sihko prográmma).
6. Jos fertet duođaštit de deaddil «ja» dahje «avinstaller» (sihko prográmma).

Dalle lea appa sihkkojuvvon du neahttabreahtas dahje telefovnnas.

1. GEARGAN